Gedagte vir die dag: Saai en maaiFoto: pixabay.com Die saak staan só: Wie suinig saai, sal karig oes; wie ruimhartig saai, sal volop oes. (2 Korintiërs 9:6) Paulus herinner die kerk in Korinte daaraan dat die tyd van praat verby is en dat hulle moet begin reëlings tref om die ruim bydrae wat hulle die kerk in Masedonië belowe het, bymekaar te kry en by hulle te kry. Om God te eer met ons tiendes en offergawes, is ’n Bybelse opdrag. Om dit te verwaarloos, waarsku die profeet Maleagi ons, is soos om God te beroof van dit wat regmatig aan Hom behoort. Paulus het die kerk aangemoedig om uit te blink in geloof, liefde en die gawe om die woord te doen. Nou vra hy hulle om by hierdie lys gawes die genade van gee te voeg, want so volg hulle Christus na wat sy lewe weggegee het sodat ons die ewigheid kan verkry. In 2 Korintiërs 9:6 gebruik Paulus die oorsaak-en-gevolg-beginsel en vergelyk gee met ’n boer wat sy saad getrou plant en geduldig wag vir oestyd, wanneer sy opbrengs baie meer sal wees as wat hy gesaai het. Mag God ons beskerm teen leë grootpratery en ons help om getroue rentmeesters te wees van wat Hy aan ons toevertrou, gretig om sy werk te ondersteun, beide met ons dade en ons finansies. God wat vermenigvuldig, help my om hierdie koninkryksbeginsel in elke faset van my lewe te implementeer, hetsy binne my huis of buite in die gemeenskap. Die beginsel is duidelik: Ons oes wat ons saai, en altyd meer as wat ons saai. Ek wil u liefde, vrede, hoop, u genade en goedheid met oorgawe uitdra – sodat daar eendag ’n groot oes in die hemel kan inkom. Amen